google/wiki40b huggingface dataset:
Lillestrøm pinsemenighet

Lillestrøm pinsemenighet eller Betania Lillestrøm er en kristen frikirkelig menighet på Lillestrøm, i Akershus. Menigheten er tilsluttet den norske pinsebevegelsen. Lillestrøm pinsemenighet ble stiftet i 27. august 1927. 
Menigheten har 83 medlemmer, medregnet tilhørige, det vil si barn av døpte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro.

Historikk

De Frie Evangeliske Forsamlinger (de frie venner) hadde møter i Lillestrøm rundt 1900. Men møtevirksomheten opphørte delvis og mange følte at de mistet et «åndelig hjem». Dette var forløperen til at 12 personer stiftet Lillestrøm pinsemenighet i 1927. Hans Siggerud var den første forstanderen (pastoren). De begynte med husmøter i hjemmene, men etter en tid fikk de leie 2. etasje i en bakgård i Nittedalsgata. Dette første lokalet omtales som nå det gamle Betania. Ikke lenge etter ble det startet opp med søndagsskole.
Den 8. januar 1934 hadde menigheten 26 medlemmer. Og i januar 1935 ble det startet en musikkgruppe. Menigheten leide lokale, men ønsket å kjøpe sitt eget. Dette ble det ikke noe av på flere år. Under den andre verdenskrig var det noe urolig og endel flytting på grunn av tyskerne. Etter krigen opplevde menigheten en vekst og vekkelse. Zion Lillestrøm ble stiftet bare to år etter Lillestrøm pinsemenighet, men de to pinsemenighetene har opp gjennom årene levd side om side. En kort periode under og like etter krigen var de samlet til én menighet, fra  17. mai 1943 til 27. april 1947.
Frem til nå hadde menigheten leid flere forskjellige lokaler i Lillestrøm. Den 8. august 1955 ble Aron Gromsrud innsatt som forstander og med dette ble det fart i planene om eget menighetslokale. Den gammel spiralsengfabrikken i Voldgate 27 B ble kjøpt. Etter en ombygging som også inkluderte en leilighet kunne menigheten ha åpningsmøte i 1957. Dette er fortsatt menighetens samlingssted.
I 2015 ble menigheten vedtatt slått sammen med Filadelfiakirken Oslo, og dette ble gjennomført ved nyttår 2016.

Misjon

Lillestrøm pinsemenighet er engasjert i misjonsarbeid i India.  De støtter IBRA media og K.A.B.A. sitt arbeide.  I 2007 var menighetens misjonsregnskap på 30 376,- kr.
8. århundre

8. århundre startet den første dagen år 701 og sluttet den siste dagen år 800 etter den gregorianske kalenderen.
Network Monitoring Interface Card

Network Monitoring Interface Card(NMIC) er et nettverkskort, men ulikt et standard nettverkskort, så er NMIC designet for passivt, (og stille), lytte på et nettverk. På et funksjonelt nivå kan NMIC skille seg fra NIC på den måten at et NMIC kanskje ikke har en MAC-adresse, kan mangle evne til å transmittere, og kan ikke annonsere sin tilstedeværelse på et nettverk. Advanced Network Monitoring Interface Cards kan inkludere muligheter for å overta CPUintensiv prosessering fra systemets CPU, presis tidsmåling, trafikkfiltering, og mulighet for å utføre andre applikasjon spesifikk prosessering.
NMIC er vanligvis brukt til innbrudd oppdagelse og forbygging (IDS/IPS), avlytting, flytanalyse, nettverksovervåking, og protokollanalysator.
Utbredelsen av MMIC-kort er begrenset, siden alle nettverkskort også kan brukes til dette, ved at kortet settes i "promiscous mode". MRTG og Wireshark er to eksempler på programmer som gjør nettopp dette.
Det internasjonale geofysiske år

Det internasjonale geofysiske år (IGY) 1957/1958 var et globalt samarbeidsprogram med 66 deltakende nasjoner som varte fra 1. juli 1957 til 31. desember 1958.
IGY omfattet geovitenskaper som polarlys, kosmisk stråling, geomagnetisme, gravitasjon, ionosfærisk fysikk, bestemmelse av lengde- og breddegrader, meteorologi, oseanografi, seismologi og solaktivitet.
Resultatene fra IGY førte til omskrivning av mange geofysiske lover og teorien om kontinentaldrift ble bekreftet. De første satellittene ble skutt opp, deriblant den sovjetiske Sputnik. IGY var også det tredje Polaråret og resulterte i etableringen av Den vitenskapelige komite for antarktisforskning (SCAR) og dannet grunnlaget for Antarktistraktaten som ble vedtatt i 1959 og trådte i kraft to år senere. De første estimatene av den totale ismassen på det antarktiske kontinentet ble framlagt.
I forbindelse med IGY etablerte tolv nasjoner forskningsstasjoner i Antarktis. Norge deltok med en treårig ekspedisjon til Antarktis og etablerte Norway Station på Kronprinsesse Märtha Kyst. Norge var også involvert i 24 andre prosjekter på Svalbard, Jan Mayen, Norskehavet samt på det norske fastlandet.
OCaml

Hello World

ocaml -I +labltk
          Objective Caml version 3.09.1
  
  # print_endline "Hello world";;
  Hello world
  - : unit = ()

  # let f = print_endline;;
  val f : string -> unit = <fun>
  
  # let g x y = x^" "^y;;
  val g : string -> string -> string = <fun>
  
  # let h = g "Hello";;
  val h : string -> string = <fun>
  
  # h "world";;
  - : string = "Hello world"
  
  # h "kévin";;
  - : string = "Hello kévin"

  # let (&) f g x = g (f x) ;;
  val ( & ) : ('a -> 'b) -> ('b -> 'c) -> 'a -> 'c = <fun>
  
  # ( h & f ) "world";;
  Hello world
  - : unit = ()

  #load "labltk.cma";;
  #open Tk;;
  # let _ =
       let top = openTk () in
       let button = Button.create ~background:`White ~text:"Hello" top in
       bind ~events:[`ButtonPress;`KeyPressDetail "Return"]
            ~action:(fun _ -> print_endline "Hello World")
            top;
       pack [coe button];
       mainLoop()
    ;;
  - : unit = ()
  #
Kristopher Schaus diskografi

Kristopher Schaus diskografi er en oversikt over Kristopher Schaus plateutgivelser fra 1990.
Dominique Chainier

Dominique Chainier et Fils er et konjakkhus. 
De har ca. 37 hektar med vinmarker, i Cognacs to beste områder; Grande Champagne og Petite Champagne, og kjøper ikke inn fra andre vinprodusenter.

Historie

Familien Chainier har drevet med konjakk i generasjoner. De har imidlertid ikke vært veldig kjent. I 1982 tok Dominique over huset etter sin far, sammen med sin sønn Jean Charles og videreutviklet foretaket. Han utvidet vinmarkene (da han tok over eide de kun vinmarker i Petite Champagne), og økte også kvaliteten på konjakken. Dette, sammen med økt omtale gjorde at konjakkhuset økte omsetningen betydelig. 
På deres vinmarker i Grande Champagne brukes kun druetypen Ugni Blanc, mens på deres vinmarker i Petite Champagne brukes mest Ugni Blanc, men også noe Colombard, som er en vanskelig druetype å dyrke. Til deres produksjon av Pineau des Charentes brukes i tillegg Merlot og Cabernet. 
De lagrer konjakken sin adskillig lenger enn loven (BNIC) krever, og er svært forsiktig med tilsetningsstoffer.
John S. Rainey kraftverk

John S Rainey kraftverk er et varmekraftverk i Anderson County i delstaten Sør-Carolina, USA. Anlegget har en installert produksjonskapasitet på 1151  MW fordelt på 8 turbiner, på inntil 85 – 190 MW hver. Operatør er energiselskapet South Carolina Public Service Authority Co. 
Kraftverket stod ferdig utbygd i 2001–2004. Brenselkilden er naturgass.
Sneklokkevasen

Sneklokkevasen ble tegnet av Torolf Prytz og utført av Emil Sæther som del av Johan Tostrups kolleksjon for Verdensutstillingen i Paris i 1900.  Vasen er utført i forgylt sølv og vindusemalje og er i art nouveau-stil. Kolleksjonen vant en «Grand Prix», som var utstillingens høyeste utmerkelse.    
Vasen eies i dag av Nasjonalmuseet. I 2016 ble det kjent at det finnes et eksemplar til av vasen. Denne er i privat eie.
Fylkesvei 1930

Fylkesvei 1930 går mellom Skulstad og Ringkilen i Nord-Odal kommune. Veien er 2,4 km lang.
Frem til 2019 hadde veien betegnelsen Fylkesvei 264.
Polk County (Iowa)

Navn

Fylket er oppkalt etter president James Knox Polk.
Torgny Lindgren

Bakgrunn

Torgny Lindgren var sønn av faktor Andreas Lindgren og av Helga Björk. 
Han utdannet seg til folkeskolelærer ved Folkskoleseminariet i Umeå, der han traff sin tilkommende hustru som også hun utfannet seg til lærer. Paret fikk tre barn.

Karriere

Han underviste i samfunnsorienterende fag i årene 1959 til 1974 i blant annet Storfors og Vimmerby. Han var også i flere år aktiv i kommunalpolitikken for Sosialdemokratene. Lindgren bodde i en prestegård i Tjärstad utenför Rimforsa i Östergötland. I 1980, året før hans store forfattergjennombrudd, konverterte han til katolisismen, og hans tro preget meget av forfatterskapet.

Forfatter

Lindgrens forfatterskap preges av oppveksten i Västerbotten, av interessen for filosofi og av den kristne troen. I sine tekster var han en bitende samfunnskritiker, med ironien som våpen.  Han ble kjent som en av den svenske litteraturens fremste tolker av Norrland.
Etter det såvel innenlandske som internasjonale gjennombruddet med Ormens väg på hälleberget (1982) ble Lindgrens bøker solgt i betydelige opplag. Den nevnte romanen utspiller seg i en landsby i Västerbotten på 1800-tallet og har sterke dialektinnslag. En handelsmann og hans sønn tar betalt av kvinnene i en lutfattig familie i form av seksuelle tjenester og dette munner ut i katastrofe. Romanen ble filmatisert i 1986 av Bo Widerberg. 
Han er representert på kåringen världsbibliotekets liste med romanen Batseba. For denna romanen ble han i 1986 tildelt det den franske litteraturprisen Prix Femina. 
Sven-David Sandströms opera Batseba er basert på Lindgrens roman. Carl Unander-Scharins opera Hummelhonung fra 2001 er basert på Lindgrens roman med samme navn.
Høsten 2010 utkom Lindgrens roman Minnen, en bok han selv hevdet skulle bli hans siste. I et intervju i Dagens Nyheter samme år hadde imidlertid forfatteren ombestemt seg. I 2014 kom Lindgrens siste roman Klingsor.
Lindgren var medlem Svenska Akademien, stol nr 9, æresdoktor ved Linköpings universitet og Umeå universitet og æresmedlem av Kalmar nation og Norrlands nation i Uppsala.
Riksarkivet (Sverige)

Riksarkivet (RA) er Sveriges nasjonale arkiv. Sjefen kalles riksarkivarie.
Riksarkivet er en av Sveriges eldste myndigheter, med røtter i middelalderen og 1500-tallet. Axel Oxenstierna grep inn i arkivforholdene gjennom å fastsette en kanselliordning 18. oktober 1618. Han foreskrev hvordan «det gamla kansliet», dvs. Riksarkivet, skulle være organisert. Dermed ble Riksarkivet formelt etablert som et selvstendig embetsorgan innen det kongelige kanselliet.
Arbeidsområdet ble begrenset fra begynnelsen til det kongelige kanselliet, men fra 1800-tallets slutt fikk Riksarkivet også oppgaver med arkivoppbyggingen hos andre sentrale og lokale myndigheter. Et selvstendig embetsverk ble det først i 1878. Hos Riksarkivet finnes siden 1953 også statsheraldikeren.
Nordmørafylke

Nordmørafylke (Norrønt: Norđmœrafylki) var ett av de historiske fylkene i Norge. Nordmørafylke var like stort som de åtte trønderske fylkene i Trondheimen tilsammen, og utgjorde hele kyststrekningen fra Eide mot Romsdølafylke og Osen mot Naumdølafylke. Fylket var delt i to sysler, i nord Fosen som senere ble Fosen len, og i sør Edøy, som senere fikk navnet Nordmøre og danner opphavet til det senere  Nordmøre len og Nordmøre fogderi.
På 900-tallet ble Nordmørafylke, Romsdølafylke og Naumdølafylke en del av Frostating.
Belusja Guba

Belusja Guba (russisk: Белушья Губа) er en bymessig bosetning sør på halvøya Gusinaja Zemlja (russisk: Гусиная Земля – Gåslandet) i øygruppen Novaja Semlja i Russland. Belusja Guba er det administrative senteret og den eneste permanente bosetningen på øygruppen, som ligger under Arkhangelsk oblast.  Innbyggertall: 2 622 (folketelling 2002), noe som utgjorde over 96% av distriktets totale befolkning på 2 716. 
Bosetningens grunnleggelsesdato regnes vanligvis til 17. september 1954, da atomprøveområdet på Novaja Semlja ble opprettet. 
Belusja Guba ligger rundt 9 km sørvest for Rogatsjevo flybase. En stor del av befolkningen består av militært personell tilknyttet de kjernefysiske testområdene på øya.
Eburophora

Utseende

Middelsstore, langstrakte, brune trebukker, gjerne med hvite flekker. Antennene er kortere enn kroppen.
Pronotum er rundet og omtrent så langt som bredt. Dekkvingene er avsmalnende bakover, litt tilspissede.
Lårene er litt klubbeformede.

Levevis

Larvene lever i død ved, mest av løvtrær.

Utbredelse

Slekten er utbredt i Australia.
Platte Media

Platte Media (Micro Bill Systems, Platte International) er et selskap som driver med såkalte popup-faktura. Programvaren er vanligvis oppfattet som malware. Selskapet er hovedsakelig assosiert med betaling av tilgang til gambling og pornografisk innhold. Selskapet har tidligere operert i Storbritannia, men har vinteren og våren 2009 skiftet til Norge og Sverige.
Etter en lengre kampanje med vedvarende brevskriving så ble det stilt spørsmål av Martin Horwood i engelske House of Commons om aktivitetene til Platte, og ikke minst det høye antallet klager som hadde kommet til OFT and Trading Standards. Det ble da svart at Platte hadde avsluttet all handelsvirksomhet i England fra og med 25. februar 2009. Det ble ikke gitt noen grunn for hvorfor aktiviteten ble nedlagt i England, men det er antatt at den den vedvarende motstanden fra britiske konsumenter av hva de oppfattet som en urettferdig forretningsmodell må ha betydd en god del for avgjørelsen. Det ble også truet med kansellering av britisk merverdiavgift. Det ble sagt i en e-post til Michael Pollitt fra selskapet at «Our reasons for this decision and our further intentions are simply related to our original marketing and business model […] Obviously, and just like any other business should and would do, I am making sure that stopping our marketing to the UK Market, is done in such a sensible and orderly manner, that will best preserve the interests of our customers and of our own.» Samtidig kom det rapporter om at de var aktive i Norge.
Våren 2009 ble det kjent at de i Norge blir representert av Langseth Advokatfirma i saker hvor selskapets programvare kaprer nettsurferes maskiner etter at disse har gjestet pornonettsteder. Forbrukerombudet mener at man ikke er bundet av en avtale med den aktuelle tjenesten, og at den trolig er på kant med flere lover.
Programvaren som viser frem fakturaen og låser maskinen kan enkelt fjernes med programmet Ad-Aware og andre programmer for å fjerne adware.
Lisbeth Jensen Fumero

Honduras - Den kristne kjærlighets brigade

Etter at hun giftet seg med Mario Fumero i 1971 reiste de til Honduras, hvor de arbeidet i elleve år som misjonærer. Fattigdommen og nøden var stor. De engasjerte seg i menighetsarbeid, men sosialtarbeid tok mesteparten av tiden. Barnehjem, daghjem, skoler, hjem forrusmisbrukere, narkomane, alene mødre og vanskeligstilte familier.
Deres motto var: Hjelp til selvhjelp. Arbeidet vokste og fikk etterhvert et eget navn, Den kristne kjærlighets brigade, med over 100 nasjonale medarbeidere. Team ble sendt ut til steder for å hjelpe der det var behov.
I 1983 overlot Lisbeth og Mario til menigheter og nasjonale ledere. Elleve år skulle gå før ekteparet Fumero kom tilbake i 1994. Her ble de i fire nye år, før Lisbeth reiser tilbake til arbeidet i Spania i 1998.

Spania

Fra 1983 deltok ekteparet Fumero i menighetsarbeid, ledertrening og sosialt hjelpearbeid i Córdoba i Spania. De arbeidet mest blant narkomane og rusmisbrukere. Etter elleve år, fikk de spørsmål om å komme tilbake til Honduras, og de overlot arbeidet i Spania, til spanjolene.
Fra 1998 har Lisbeth hatt sin hovedbase i Spania, mens ektemannen Mario har sin base i Honduras. Lisbeth Jensen Fumero har sammen med menigheten i Córdoba grunnlagt menigheter i Lucena og i Fuengirola.
Lisbeth administrerer misjonsarbeidet, underviser og forkynner.

Kongens fortjenstmedalje

Lisbeth Jensen Fumero viser omsorg for enkeltmennesker, Hennes motto er: til tjeneste for den som trenger det mest. Misjonsoppgaven har vært et kall og en livsstil. For denne sin trofaste og uegennyttige innsats mottok hun Kongens fortjenstmedalje i sølv.
Thomasine

Etymologi

Thomasine er en feminin form av Thomas som har arameisk opprinnelse og betyr «tvilling».
Dalsbekken (Ski)

Dalsbekken i Ski kommune har utspring i Rullestadtjernet øst for Ski sykehus. Den kalles Roåsbekken ned til fallene nedenfor Roås gård. Bekken går under fylkesvei 152 og østfoldbanen ved Vabakken. Fra Roås renner bekken nordover vest for Langhus. Fra Furuset og ned til utløpet i Gjersjøen, danner bekken grense mellom kommunene Ski og Ås.
Der fylkesvei 156 i dag krysser bekken i høy bro, finnes også en eldre steinhvelvsbro for Den fredrikshaldske kongevei
I bekken er det regisrert både abbor og mort, men også ørret, ål og kreps. Området langs bekken er dessuten leveområde for en rekke fuglearter, herunder fossekall, vintererle, vendehals og flere sangere.
Enhetsskole

Enhetsskole er et skolesystem der det gis lik utdanning på ungdomstrinnet til alle elever, uavhengig av akademiske ferdigheter og bosted. Norge var et av de første land som innførte et slikt system, da det ble formelt etablert ved skoleloven av 1936. Det er et organisk sammenhengende skolesystem hvor all videregående undervisning grener seg ut fra en felles grunnskole. Som pedagogisk tanke forutsetter den at alle elever, uansett forutsetninger, integreres i samme skolesystem.
Ideen ble først tatt opp av den tsjekkiske pedagogen Comenius midt på 1600-tallet. Hans begrunnelse var at «alle mennesker er skapt i Guds bilde», og at alle burde føres frem til det livet mennesker er skapt til å leve: «reproduksjonene» burde svare til «originalen».
Etter andre verdenskrig har systemet blitt videreført i Norge, og det har uavhengig av utviklingen i Norge blitt innført av flere andre land, som Storbritannia, Sverige, Finland og Irland. Enhetsskoler ble innført i Storbritannia i 1960- og 1970-årene. De kom først i England og Wales, men har siden spredt seg også til Skottland. Ved begynnelsen av det 21. århundre ble omkring 90% av elevene utdannet ved enhetsskoler.
Den enhetsskoletanken som har vært drivkraft bak skoleutviklingen på 1900-tallet både i Europa og i USA har et annet preg. En hovedsak har vært ønsket om at alle skal ha samme sjanse til å gjøre seg gjeldende i samfunnet. En av de norske enhetsskolepionerene, Hartvig Nissen, la i tiden rundt 1850 frem sine ideer om hvordan skolen burde organiseres. «Nissen så det som 'en Sikkerhetsventil for Samfundet' at begavet ungdom fra lavere samfunnslag fikk stige opp gjennom skolesystemet og få den utdannelse de hadde evne til.»
Samtiden

Samtiden er et norsk tidsskrift for kultur- og samfunnsdebatt. Det omtaler seg som «Norges største og eldste allmennkulturelle tidsskrift».
Samtiden gis ut av Aschehoug forlag og kom ut første gang i 1890. Tidsskriftet ble grunnlagt av Gerhard Gran, og har siden vært redigert av bl.a. Halldis Moren Vesaas, Thomas Hylland Eriksen, Trond Berg Eriksen og Knut Olav Åmås. 
Fra nr 1, 2017 er Christian Kjelstrup redaktør.
Alla andra får varann

Eurovision Song Contest

«Alla andra får varann» ble fremført som andre bidrag om kvelden 29. mars 1960, etter Storbritannias Bryan Johnson med «Looking High, High, High» og før Luxembourgs Camillo Felgen med «So laang we's du do bast». 
Da avstemningen var ferdig, hadde sangen fått fire stemmer, noe som ga den en delt tiendeplass med Danmark blant 13 deltakere.

Innspillinger

Inger Berggren og Östen Warnerbring spilte inn sangen som b-siden til Warnerbrings singel «Vårens första flicka», utgitt i 1960 på platemerket Decca.
Den ble også utgitt som b-side til Inger Berggrens singel «Underbar, så underbar», utgitt på platemerket Knäppupp samme år. En versjon med Mona Grain ble utgitt på singel, også det i 1960, for platemerket Cupol.
Den ble spilt inn av Kjell Hansson i 2008 som B-siden til singelen «Med snabba vingslag».

Norsk versjon

Arne Bendiksen har skrevet en norsk tekst. Den norske tittelen er «Alle andre får hverandre».
Robert Gordon (album)

Robert Gordon er et musikkalbum med Robert Gordon, utgitt i 2005.
Igor (film)

Handling

Filmen handler om tittelfiguren Igor og hans drøm om å vinne førsteplass i Evil Science Fair.
Ola Chr. Rygh

Utdannelse

Rygh ble uteksaminert fra Institutt for sammenlignende politikk ved Universitetet i Bergen som statsviter med graden cand. polit. i 1989.  Han har også studert ved Collège Rousseau i Genève.

Privatliv

Rygh er bosatt på Tåsen i Oslo.
Karl Radek

Bakgrunn

Radek var sønn av en jødisk posttjenestemann og studerte 1902-03 jusi Krakow.

olitisk engasjement

Radek sluttet seg til det russiske arbeiderpartiet i 1898 og det polsk-litauiske arbeiderpartiet i 1904, siden deler av Polen på dette tidspunktet var en del av det russiske imperiet. 
Hanmedvirket i sosialistisk presse. På grunn av sin støtte til den sosialistiske opposisjonen ved marsrevolusjonen i Russland ble han fengslet av tsarregimet og tilbragte ett år i fengsel.
I 1907 emigrerte han til Tyskland og ble der medlem i Sozialdemokratische Partei Deutschlands (SPD) og medvirkete i et par sosialdemokratiske aviser. På grunn av venstreradikal propaganda ble han ekskludert fra DPD i 1912.
Under 1. verdenskrig oppholdt han seg i Sverige og Sveits, der han sluttet seg til bolsjevikene.

Til Russland

I 1917 reiste han sammen med blant andre Lenin til Russland. De to neste årene befant han seg i Tyskland der han forsøkte å organisere den revolusjonære bevegelsen, før han i 1920 dro tilbake til Russland der han sluttet seg til Komintern.
Som Kominterns fremste ekspert på Tyskland fikk Radek mye av skylden for at det tyske revolusjonsforsøket mislyktes i 1923, og han ble året etter fjernet fra sine verv i Komintern. Politisk tilhørte han venstreopposisjonen, og tok i årene 1926–27 standpunkt for Den Forente Opposisjonen. Dette førte til at han ble ekskludert fra partiet i 1927. Han kapitulerte imidlertid og fikk partimedlemskapet tilbake i 1930. Samme år ble han ansatt som utenriksredaktør i avisen Izvestija. Han var også involvert i utarbeidelsen av Sovjetunionens nye grunnlov, men før den var ferdig ble han arrestert anklaget for forræderi. 
I 1937 ble han i forbindelse med den andre Moskvaprosessen dømt til ti års fengsel, og han døde to år senere som resultat av et slagsmål med en medfange.

Rehabilitering

Radek ble rehabilitert i 1988.
Mr. Bass Man

'«Mr. Bass Man»' er en noveltysang, skrevet av Johnny Cymbal. Han var født i Skottland, men flyttet senere til Canada og så til USA
14. desember 1962, i Mirasound Studios i New York City, spilte Cymbal inn «Mr. Bass Man» med Ronnie Bright fra The Valentines som basstemme. Den ble utgitt på singlen Kapp K-503X i USA i januar 1963. «Mr. Bass Man» ble arrangert og dirigert av Alan Lorber. Produsent var Allen Stanton. B-siden var «Sacred Lovers Vow». 
«Mr. Bass Man» er Cymbals signatursang. Den er en hyllest til basstemmene på mange plater fra 1950- og 1960-årene.

Norsk verjson

Philip A. Kruse har skrevet en norsk versjon. Hans norske tittel er «Innta bassene».

Listeplasseringer

«Mr. Bass Man» ble en umiddelbar hit verden over. Den lå blant annet som # 16 på den amerikanske Billboard Hot 100-listen, som # 1 i Japan og Argentina samt på Top 5 i Storbritannia.
Gerald Andrus kraftverk

Gerald Andrus kraftverk er et varmekraftverk i Washington County i Mississippi, USA. Anlegget har en installert produksjonskapasitet på 750 MW, fordelt på 2 turbiner. Operatør er energiselskapet Entergy Mississippi Inc. 
Kraftverket stod ferdig utbygd i 1967, med senere utvidelse i 1971. Brenselkilden er naturgass, og fyringsolje.
Conemaugh kullkraftverk

Connemaugh kullkraftverk er et kullkraftverk i Indiana County, delstaten Pennsylvania i det østlige USA. Det har en installert produksjonskapasitet på 1 711 MW, fordelt på 2 like store blokker / turbiner. Operatør er Reliant Energy Inc.
Anlegget ble bygget ut i årene 1965–1971. Brenselkilden er bitumenøst kull og skorsteinen er 305 meter høy. Utslippene av CO2 i 2007 var totalt 12,1 mill tonn.
Xiantao

Xiantao (kinesisk: 仙桃; pinyin: Xiāntáo) er et kinesisk byfylke i provinsen Hubei i det sentrale Kina. Det er ikke understilt noe byprefektur som vanlig er, men derimot er direkte under provinsen.
Befolkningen var på 1 582 277 innbyggere i 1999.

Tog

Hankou–Yichang-høyhastighetsjernbane, åpnet i 2012, løper gjennom området og har stasjon der.
Gangnan

Gangnan (kinesisk: 港南区; pinyin: Gǎngnán Qū) er et bydistrikt i byprefekturet Guigang i den autonome region Guangxi i Folkerepublikken Kina.
Det har et areal på 1 225 kvadratkilometer og teller 600 000 innbyggere (2004).